PRIMĂRIA ORAŞ DETA

Nr. 11.837/14.11.2023
RAPORT
privind actualizarea indicatorilor economici ai proiectului ,, Îmbunătățirea calității vieții prin reabilitarea și consolidarea locuințelor sociale precum și realizarea pistelor de biciclete- acces la proprietate și acces auto la locuințele sociale, oraș Deta, jud. Timiș”, având cod SMIS 123502, ca urmare a aplicării Ordonanței Guvernului nr. 15/2021 și a Ordonanței de Urgență a Guvernului nr. 64/2022.

Având în vedere adresa ADR Vest cu nr. 33025/08.11.2023, prin care se solicită actualizarea indicatorilor economici ai cererii de finanțare cu cod SMIS 123502 – “Imbunatatirea calitatii vietii prin reabilitarea si consolidarea locuintelor sociale precum si realizarea pistelor de biciclete- acces la proprietate si acces auto la locuintele sociale, oras Deta, jud. Timis”, ca urmare a aplicării Ordonanței de Guvern nr. 15/2021 privind reglementarea unor măsuri fiscal-bugetare si a Ordonanței de Urgență nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, la contractele de achiziție publică de lucrări nr. 1377 din data de 18.02.2021, respectiv 1376 din data de 18.02.2021.
Ținând cont de prevederile Ordonanței de Guvern nr. 15/2021 privind reglementarea unor măsuri fiscal-bugetare, publicată în Monitorul Oficial al României, Partea I, nr. 833 din 31 august 2021, în vigoare din data de 03.09.2021, prin care se impune ajustarea prețului contractelor de achiziție publică, prin actualizarea preturilor aferente materialelor, prin aplicarea unui coeficient de ajustare, pentru a tine seama de orice creștere sau diminuare a costului materialelor pe baza căruia se fundamentează prețul final al contractului , conform art. 2, alin. (14) din Ordonanța de Guvern nr. 15/2021.
Analizând prevederile Ordonanței de Urgență nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, publicată în Monitorul Oficial al României, Partea I, nr. 472 din 11 mai 2022, în vigoare din data de 11.05.2022, care reglementează unele măsuri pentru ajustarea prețurilor necesare actualizării costurilor investiției în contractele de achiziție publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiții în cadrul contractelor de finanțare care au asigurate sursele financiare parțial sau integral din fonduri externe nerambursabile şi din Planul național de redresare şi reziliență al României.
Luând în considerare Hotărârea Consiliului Local al Orașului Deta nr. 131 din 27.07.2022, prin care s-au aprobat noii indicatori economici aferenți contractului de achiziție publică de lucrări nr. 1377 din data de 18.02.2021, urmare a aplicării Ordonanței de Guvern nr. 15/2021, cât și prevederile Hotărârii Consiliului local nr. 158 din 29.08.2023 prin care s-au aprobat noii indicatori ai proiectului ca urmare a aplicării Ordonanței Guvernului nr. 15/2021.
Ca urmare a celor expuse, propun spre aprobare noii indicatori economici ai proiectului după cum urmează:

Valoarea totală a obiectivului de investiții (inclusiv TVA)  în cuantum de 5.806.682,92 lei, din care: 

- fonduri nerambursabile 5.418.649,19 lei;

- bugetul local 110.584,68 lei;

- neeligibil proiect 277.449,05 lei.

